వెళ్ళు, నువ్వు ఇది చేయగలవు.
ఏం జరుగుతుందో నాకు కచ్చితంగా తెలియకపోతే నేను నిన్ను ఈ పని చేయమని అడిగేవాడిని కాదు.
అసలు నీకేమైంది?
- ఏమీ లేదు. - నువ్వు ఇలాంటి పిరికిదానివి కాదు.
ఇది ఎలా జరుగుతుందో నీకు తెలుసు అంటావు,
కానీ నీకు తెలీదు.
- నాకు తెలుసు. - లేదు, నీకు తెలీదు.
- మనం ఇలాంటి పని ముందెప్పుడూ చేయలేదు. - ఇలా చూడు, అది నిజం కాదు.
మనం సరిగ్గా ఇదే పనే చేసి ఉండకపోవచ్చు, కానీ ఇలాంటివి చాలా చేశాము.
ఫీల్డ్ మారుతుంది అంతే, కానీ ఆట ఒక్కటే.
నాకు ఇది ఇంతకు ముందులా అనిపించడం లేదు.
సరే, లక్కీ. నా మాట విను.
ప్రపంచంలో చెడ్డవారి కంటే మంచివారే ఎక్కువ మంది ఉన్నారు,
అలాగే మంచివాళ్ళు, మామూలు ప్రజలు ఉన్నారు చూడు,
వాళ్లకు అవసరంలో ఉన్న వారిని చూసినప్పుడు సాయం చేసే తత్త్వం ఉంటుంది.
నీకు ఎవరొకరు సాయం చేస్తారు.
అలా అనడం చాలా ఈజీ.
ఇలా చేయడం నాకు ఈజీగా ఉంది అనుకుంటున్నావా?
నిన్ను ఇలా బయటకు వెళ్ళమని అడగడం?
ఎందుకంటే నన్ను నమ్ము, నాకు ఇలా చేయడం అస్సలు ఇష్టం లేదు.
అయితే నీకు భయంగా ఉందా?
అవును. నీ గురించి నాకు ఎప్పుడూ చింతగానే ఉంటుంది.
ఎందుకు?
ఇలా ఎలా జరుగుతుందో నీకు తెలుసు అనుకున్నానే.
లక్కీ, నువ్వు ఆలోచిస్తున్న విషయం ఏమైనా సరే, ఆ ఆలోచనలన్నీ బుర్రలో నుండి తీసేయ్.
నాతో ఆటలు ఆడకు.
ఇవాళ ఏం చేయకు.
అంత రిస్క్ చేయడం నీకే మంచిది కాదు.
ఇక్కడి నుండి ప్రాణాలతో బయటపడితే చాలు అని ఆలోచిస్తున్నాను.
నీకు బయటపడాలని ఉంటే, అందుకు ఇదే దారి.
అతను ఇక్కడికి డీల్ కుదుర్చుకోవడానికి రాకపోతే?
అప్పుడు నేను ఏం చేయాలో అది చేస్తాను.
ఈ పని కచ్చితంగా చేద్దాం అనుకుంటున్నావా?
దేని గురించి?
మొత్తం అంతటి గురించి.
అంటే, ఆమె డబ్బు తీసుకుని వస్తుంది.
నేను కూడా వస్తే బాగుంటుంది.
అవును, కానీ నిన్ను పిలవలేదు కదా.
నాకు ఇది దొరికింది.
క్యారీ వస్తువులలో ఉంది.
నీకు ఇస్తే బాగుంటుంది అనిపించింది.
హేయ్, డచ్.
ఎలా ఉన్నావు?
అద్భుతంగా ఉన్నాను.
ఎఫ్.బి.ఐ
గుడ్ మార్నింగ్.
ఈమెకి మైక్ తగిలించారా?
పెట్టాం.
సరే. ఏం చేయాలో చెప్తాను విను.
నీకు ఏజెంట్ రాండ్ ఇప్పటికే అంతా చెప్పి ఉంటుంది అనుకుంటున్నా,
కానీ ఇంకొకసారి చెప్తాను విను,
ఇక్కడ నువ్వు ఒక్కదానివే లేవు.
ఏజెంట్ రాండ్ ఇంకా నేను కూడా ఇక్కడే ఉన్నాం. టీమ్ మైలు దూరంలో ఉంది.
నీ ట్రాన్స్మిటర్ నుండి మేము అంతా విని రికార్డు చేయగలం.
నేరానికి సంబంధించిన వివరాలు టేప్ లో రికార్డు అయ్యేలా చేయడమే నీ పని.
విట్టేకర్ స్వయంగా గ్యాస్ స్కామ్
గురించి తనకు తెలుసని చెప్పి, దాని నుండి లాభం పొందాడని ఒప్పుకునే వరకు
నువ్వు వాళ్లకి ఏమీ ఇవ్వకూడదు.
అతని స్కీమ్ ఇంకా ఉద్దేశం రికార్డు కావాలి. సరే.
అవును.
సేఫ్ పదం ఏమైనా ఉందా?
ఉంది.
చెప్పు.
- జీనియస్. - వాక్యంలో వాడు.
సేఫ్ పదం వాడే పరిస్థితి వచ్చిందంటే పరిస్థితి అదుపు తప్పింది అని
తెలుసుకోవడానికి ఒకరు జీనియస్ కావాల్సిన అవసరం లేదు.
సరే, ఇదే నీ స్పాట్.
సరే, మేము అక్కడ ఉంటాం.
నువ్వు మాకు స్పష్టంగా కనిపిస్తావు.
సరే. ఇది పూర్తయ్యాక కలుద్దాం.
మరిస్సా స్టేప్లి రాసిన నవల ఆధారంగా రూపొందించబడింది
తను ఇది కచ్చితంగా చేయగలదు అనుకుంటున్నావా?
తనకేం కాదు. ఆమె తెలివైంది.
హేయ్, నాకు మాత్రం తను అలా కనిపించడం లేదు.
ఆమె భయపడదు.
నువ్వు చాలా నిశ్శబ్దంగా ఉన్నావే.
నేను ఆలోచిస్తున్నాను.
దేని గురించి?
జైలు గురించి.
నన్ను విడిపించినందుకు నేను నీకు ఇంతవరకు థాంక్స్ చెప్పినట్టు లేను.
లేదు, నువ్వు చెప్పలేదు.
అంటే, అందుకు బదులుగా నువ్వు నా నుండి చాలానే ఆశిస్తున్నావు కదా.
నేను ఏది చేసినా ఒక కండిషన్ ఉంటుంది మరి.
నువ్వు కారణం లేకుండా కూడా ఆ పని చేసి ఉండేవాడివి అనుకుంటున్నా.
డబ్బును ట్రాక్ చేయడానికి చాలా కాలం పట్టినందుకు క్షమించు.
టార్గెట్ మీటింగ్ స్థలానికి వస్తున్నాడు, 500 గజాల దూరంలో ఉన్నాడు.
సరే, కుర్రాళ్ళూ. ఇక షో టైమ్.
అంటే, కొంత కాలం పాటు నువ్వు పరిస్థితిని స్పష్టంగా చూడలేకపోయావు.
ఇందులో నీ కొడుకు ప్రమేయం కూడా ఉంది కదా.
ఇందులోకి వాడిని లాగమని నేను నీకు చెప్పకపోయినా,
జరిగిన నష్టానికి నాకు చాలా బాధగా ఉందని నీకు చెప్పాలి అనుకుంటున్నాను.
నేను ఈ మాట ముందే చెప్పి ఉండాల్సింది.
నేను సెంటిమెంట్ ని అంత బాగా వ్యక్తపరచలేను.
నాలో ఉన్న సెంటిమెంట్ మొత్తం నాకు ఊహ తెలియక ముందే మా నాన్న కొట్టిన దెబ్బలకు బయటకు పోయింది.
అందుకే నేను పిల్లల్ని కూడా కనలేదు.
కానీ నువ్వు కొడుకుని కన్నావు, వెయిన్.
అది నీ నిర్ణయం, నాది కాదు.
ఆ విషయంలో నా అభిప్రాయం ఏంటో నీకు తెలుసు.
ఇక నుండి జరిగిన విషయాల మీద కాకుండా
జరగాల్సిన వాటి మీద దృష్టి పెడితే మనిద్దరికీ మంచిదని నా ఉద్దేశం.
ఏమంటావు?
అవును, నిజమే.
మనల్ని ఇన్ని తిప్పలు పెట్టిన అమ్మాయి ఈ పిల్లేనా?
నువ్వు కూడా నేను ఊహించినట్టు ఏం లేవు.
అవును, నేను కూడా అదే అనుకున్నా.
నీ బాధ నేను అర్థం చేసుకోగలను, లక్కీ.
అసలు నువ్వు ఇలాంటి పరిస్థితిలో ఉండాల్సిన దానివి కాదు.
అంటే, నా డబ్బు దొంగిలించింది నువ్వు కాదు. అది మీ నాన్న.
ఆయన నీకు ఏమాత్రం తెలీకుండా ఆ పని చేశారు, కదా?
అవును.
మరి అందుకు అతని పరిస్థితి ఎలా అయిందో చూసావా?
నేను విన్నదాన్ని బట్టి, నువ్వు చాలా తెలివైన అమ్మాయివి.
పరిస్థితులు వేరేగా జరిగి ఉంటే, నువ్వు నాకు పనిచేస్తూ ఉండేదానివి.
లేదు, అవసరం లేదు.
నీకు పనిచేసే మహిళలతో నువ్వు ఎలా వ్యవహరిస్తావో నాకు తెలుసు.
- ఆ పిల్ల ఆపరేషన్ మొత్తం పాడు చేసేలా ఉంది. - అలా ఏం కాదు.
దారిలోకి తెచ్చే ప్రయత్నం చేస్తోంది.
మనం ఇంతకు ముందెప్పుడూ కలవకపోవడం ఫన్నీగా ఉంది.
క్యారీ నీ గురించి ఎప్పుడూ వాగుతూనే ఉండేవాడు.
కచ్చితంగా అన్నీ మంచి విషయాలే అయి ఉంటాయే.
అంటే, మేము పిల్లలని కనడం గురించి మాట్లాడుకునేటప్పుడు నీ ప్రస్తావన వచ్చేది.
క్యారీ తనకు కూతురు కావాలి అనేవాడు,
ఎందుకంటే కొడుకుని పెంచడం తనకు సరిగ్గా రాదేమో అనుకునేవాడు.
తన సొంత తండ్రి తనని ఎందుకు అలా వదిలేసాడో తనకు అర్థమయ్యేది కాదు.
తన తండ్రికి ఉన్న అదే లోపం తనలో కూడా
ఉందేమో అని భయపడేవాడు.
ఇప్పుడు అది నిజమో కాదో ఎప్పటికీ తెలియదు, కదా?
నువ్వు ఎంత చండాలుడివో తెలుసుకోకపోవడమే మంచిది అని తనకి చెప్పేదాన్ని.
కానీ నువ్వు ఒకటి తెలుసుకోవాలి,
క్యారీ ఆ డబ్బును దొంగిలించినప్పుడు దాన్ని నా నుండి దొంగిలించలేదు.
లేదా ప్రిసిల్లా నుండో లేక జాన్ నుండో కూడా కాదు.
తనదైన శైలిలో నీకు ఒకటి చెప్పడానికి అలా చేశాడు,
"పోయి చావు, వెయిన్."
ఆమె ఏం చేస్తోంది?
ఏమో. ఏదో జరుగుతోంది.
ఇప్పుడిక నువ్వు నాకున్న కొంచెం మాత్రం ఓపిక నశించేలా చేశావు.
నువ్వే అన్నావు కదా, మనం ఇంతకు ముందెప్పుడూ కలవలేదు.
కానీ నేను నీకు ఒక చిన్న సలహా ఇస్తాను విను.
నాకు డబ్బు పెద్ద లెక్క లేదు.
ఇది నా సిద్ధాంతానికి సంబంధించింది.
నీలాంటి చిల్లర దొంగతనాలు చేసేదానికి ఆ విషయం అర్థం కాదులే.
కానీ నేను నిన్ను చంపితే
నాకు ఒక విధమైన తృప్తి వస్తుంది అనేంతగా నాకు చిరాకు తెప్పించావు అంటే,
నేను తప్పకుండా నా సిద్ధాంతాన్ని మర్చిపోతా.
కాబట్టి మరొకసారి అడుగుతున్నాను.
నా డబ్బు ఎక్కడ?
సరే.
క్యారీ మాస్టర్సన్
యు.ఎస్.డి బ్యాలెన్స్
ఏంటిది?
డబ్బు మొత్తం అందులోనే ఉంది.
కోటి డాలర్లు.
కొన్ని వేలు తగ్గాయి. క్యారీ కొంత ఖర్చు చేశాడు.
నువ్వు డబ్బుని క్రిప్టోలోకి మార్చావా?
నేను కాదు. క్యారీ.
నువ్వు ఈ మీటింగ్ ఏర్పాటు చేయమని అడిగినప్పుడు
ఈ విషయం నాకు చెప్పలేదే.
బహుశా నాకు అప్పుడు తట్టలేదేమో.
సరే, ఈ అకౌంట్ కి ఒక సీడ్ వాక్యం ఉంటుంది.
నువ్వు అది కూడా తెచ్చినట్టు ఉన్నావే.
అవును, నేను ఇక్కడి నుండి వెళ్ళడానికి ఆ సీడ్ వాక్యమే నాకు దారి.
ఇలా చూడు, ప్రస్తుతం అది ఒకే ఒక్క చోట ఉంది.
కాబట్టి నేను సురక్షితంగా ఇక్కడి నుండి వెళ్లాల్సిందే.
అప్పుడు నీకు నీ డబ్బు అందుతుంది.
లేదా నేను నా మనుషులను పిలిచి, నిన్ను నిలువునా కోయమని చెప్పి,
నువ్వు నాకు ఆ సీడ్ వాక్యం చెప్పేవరకు నీ అవయవాలు ఒక్కొక్కటి తీసేయమని చెప్పొచ్చు.
- అలా కూడా చేయొచ్చు అనుకో. - లక్కీ, నువ్వు డీల్ మాట్లాడుకున్నప్పుడు ఇది చెప్పలేదు.
ఈమె ఇవేవీ ముందు చెప్పలేదు.
అంటే, వెయిన్ కి ఇది ముందే తెలుసు కాబట్టి చెప్పాల్సిన అవసరం లేదనిపించింది.
అవును కదా, వెయిన్?
ఏంటి?
వెయిన్ కి డబ్బుని క్రిప్టోకి మార్చినట్టు ఇంతకు ముందే తెలుసు,
క్యారీ ల హోల్యలో ఉన్నట్టు ఎలా తెలుసుకున్నాడో అలా.
ఈమె ఏం మాట్లాడుతోంది, వెయిన్?
ఎఫ్.బి.ఐ వారు ఇక్కడ ఉన్నారని, మనం మాట్లాడే
ప్రతీ పదం వింటున్నారని ఎలా తెలుసో అలా.
ఇతని మిత్రుడు, ఏజెంట్ కెర్షా, ఇతనికి అంతా చెప్పాడు.
కాబట్టి ఎలాగూ అందరం ఇక్కడ ఉన్నాం కాబట్టి
ఇక అంతా బయటపెట్టి మాట్లాడుకుంటే బాగుంటుంది కదా, ఏమంటారు?
అది అస్సలు మంచి ఐడియా కాదు.
నీ దగ్గర వేరే మంచి ఐడియా ఏమైనా ఉందా?
బిల్లీ…
కదలొద్దు.
ఒక్క అడుగు వేసినా తర్వాత బాగోదు.
భలే చేశావు, లక్కీ.
మనిద్దరి అవకాశాలను సమం చేద్దాం అనుకున్నాను.
నీకు కూడా కెర్షా గురించి తెలిసినట్టు లేదు.
నువ్వు ఏ ఆట అయితే ఆడుతున్నాను అనుకుంటున్నావో
అది నువ్వు అనుకునేటట్టు జరగదు, లక్కీ.
అంటే, కెర్షా ఎప్పుడు ఇతనితో చేతులు కలిపాడో నాకు తెలీదు,
కానీ అది ఈ మధ్యనే అనుకుంటున్నాను,
లేదంటే జాన్ అరెస్ట్ అయిన రోజున వెయిన్ నువ్వు కూడా అరెస్ట్ కాకుండా
ఆపి ఉండేవాడు, కదా?
ఏం చేయాలో నీకు తెలుసు.
ఆయుధాన్ని తియ్, క్రింద పడేయ్.
నీకు రాండ్ సాయం చేసింది, నాకు కెర్షా సాయం చేశాడు, ఇలా ఎన్నైనా చెప్పుకోవచ్చు.
నీలా తెలివితేటలు ఉన్నోళ్లతో వచ్చిన ప్రమాదం ఏంటంటే,
సాధారణంగా ఇతరుల కంటే తెలివైన వారిగా బ్రతకడానికి అలవాటు పడిపోతుంటారు,
కానీ పరిస్థితి అలా కానప్పుడు దాన్ని ఎదుర్కోవడానికి ఏమాత్రం సిద్ధంగా ఉండలేరు.
వాడిని తీసుకురండి.
నేను కూడా కొన్ని జాగ్రత్తలు
తీసుకోకుండా వస్తాను అనుకున్నావా, చెప్పు?
ఆయనకు ఏమైనా జరిగింది అంటే, నీ డబ్బు మొత్తం పోయినట్టే.
భలే అన్నావు. భలే అన్నావు.
ఇంకా పరిస్థితి తన కంట్రోల్ లో ఉంది అనుకుంటోంది.
ఇప్పుడు ఆ సీడ్ వాక్యం ఏంటో చెప్పు.
నువ్వు అమ్ముడుపోయావు.
మొదటి నుండి. అమ్ముడుపోయావు.
నువ్వు తీసుకొచ్చిన ఆ అమ్మాయి మొదటి రోజే కనిపెట్టింది, కానీ నువ్వు…
అసలు విషయం ఏంటో కనిపెట్టలేకపోయావు.
నేను నువ్వు పొగరుబోతువి మాత్రమే అనుకున్నా.
ఎలా జరిగింది? వాళ్ళు నిన్ను ఎలా కొన్నారు?
- ఎవరూ నన్ను కొనలేదు. - అబద్ధం.
నేనే చాలా ఏళ్ల క్రితం విట్టేకర్ తో మాట్లాడాను. నేను…
నా కోసం నేనే ఈ నిర్ణయం తీసుకున్నా.
ఎందుకు?
- ఎందుకా? - ఎందుకు
ఎందుకంటే ఇలాంటి ఉద్యోగం చేయడం వల్ల ఒరిగేది ఏమీ లేదు.
ఏ రోజూ మనకు కలిసొచ్చేది ఏదీ ఉండదు.
అలాంటప్పుడు కొంచెం వెనుకేసుకుంటే తప్పేం లేదు.
నువ్వు జైలుకు వెళ్ళబోతున్నావు.
సరే, అంటే, ఇక్కడ…
- అమ్ముడుబోయిన నువ్వు జైలుకు వెళ్ళబోతున్నావు. - సాయం కావాలా?
నేను నిన్ను షూట్ చేయను అనుకోవద్దు. దగ్గరకు…
- వద్దు! - ఆగు. ఎక్కడ ఉన్నావో అక్కడే ఉండు, లక్కీ.
మనం డీల్ కుదుర్చుకోవడం ఇంకా పూర్తి కాలేదు.
డీల్ మధ్యలో వెనక్కి వెళ్లిపోకూడదు.
వాడిని మళ్ళీ కొంటుంది.
ఇప్పుడు జైలు జీవితాన్ని మిస్ అవుతున్నావు అనుకుంట కదా, జానీ బాబు?
నువ్వు వాడికి డబ్బు ఇచ్చిన మరుక్షణం,
మనిద్దరం చనిపోతాం.
ఇక సమయం మించిపోయింది, లక్కీ.
మర్యాదగా సీడ్ వాక్యాన్ని చెబితే నువ్వు ప్రాణాలతో ఇక్కడి నుండి వెళ్లే అవకాశం ఉంటుంది.
లేదంటే, మీ నాన్న చావడం చూస్తావు.
కానివ్వు, నన్ను కాల్చేయ్.
- నన్ను కాల్చు. - మాట్లాడకు, జాన్.
నీ నుండి దొంగిలించింది నేను.
నాన్నా, నోరు మూసుకో.
నిన్ను ఈ ఇబ్బందుల్లోకి నెట్టింది ఎవరో మర్చిపోకు.
అది నేను కాదు.
ఇప్పుడు త్యాగాల గురించి మాట్లాడుతున్నాడు,
కానీ నువ్వు ఇక్కడ ఉండటానికి కారణం వాడే.
తను ఆడే ఆటలో నువ్వు మొదటి నుండి పావువి మాత్రమే.
అది నిజం కాదు.
ఇప్పుడు మరి ఏం చేస్తావు?
ప్లాన్ మారలేదు.
మేము ప్రాణాలతో వెళ్ళాలి. అప్పుడే సీడ్ వాక్యం నీకు మెసేజ్ చేస్తా.
కొత్త ప్లాన్ చెబుతా విను.
నాకు డబ్బే వద్దు.
వాడు నా నుండి దొంగతనం చేశాడు, అందుకు శిక్ష పడాల్సిందే.
- వాడి కూతురు తన కళ్ళ ముందు చావడం వాడు చూడాలి. - లేదు!
ఆ తర్వాత వాడు కూతురి చావు తలచుకుని బాధపడటానికి
కొంచెం సేపు వాడిని ప్రాణాలతో ఉంచుతాం.
ఇదంతా నీ వల్ల జరిగిన రాద్ధాంతమే.
నువ్వే సరిచేయ్.
వద్దు! ప్రిసిల్లా…
నువ్వు తిరిగి నాతో చేయి కలపడానికి రెడీగా ఉన్నావని చూపించు.
ప్రిసిల్లా.
వద్దు! ప్రిసిల్లా, వద్దు.
ప్రిసిల్లా, వద్దు.
దాన్ని వదిలేయ్.
ప్రిసిల్లా.
వద్దు. ప్రిసిల్లా, వద్దు!
ప్రిసిల్లా. ప్రిసిల్లా.
ప్రిసిల్లా.
బుజ్జి, నన్ను క్షమించు.
ఛ.
- నడువు. - నడువు.
నీ పరిస్థితి ఎలా అయిందో చూసుకో.
నేల మీద పురుగులా ప్రాకుతున్నావు.
ఛ.
కాస్త హుందాగా ప్రవర్తించు.
పోయి చావు, ప్రిసిల్లా.
నా కొడుకుకి కాస్తంత తండ్రిలా ఉండటానికి ప్రయత్నించినా
నువ్వు ఇప్పుడున్న పరిస్థితిల్లో ఉండేవాడివి కాదు.
పోయి చావు!
వెళ్ళు.
పరిమిత స్థలం
హలో, జాన్.
డచ్.
నడవండి.
నిన్ను ఇంట్లో ఉండమన్నాను.
నువ్వు మనస్ఫూర్తిగా అలా అన్నావు అనిపించలేదు.
ఇక వెళదాం.
అప్పుడే కాదు.
ఇది నువ్వు అనుకున్నట్టు జరగదు అని నీకు చెప్పాను కదా.
నువ్వు చెప్పింది నిజమే.
ఇదంతా నీ పొరపాటే, కదా, జాన్?
చూస్తుంటే అదే నిజం అనిపిస్తోంది, అవును.
అవును, అంతా సజావుగా జరిగేది,
కానీ నీలో ఒక లోపం, ఏదీ చాలదు అనే కోరిక పోలేదు. ఏమో.
నీకు ఎంత సంపాదించినా తక్కువే.
మీ ఇద్దరినీ నేనేం చేయాలి?
నువ్వు మమ్మల్ని వెళ్ళిపోనివ్వొచ్చు.
నేనెందుకు అంత పని చేస్తాను?
ఎందుకంటే వాళ్ళు నీకు చేయనిది నాకు చేయమని నేను నిన్ను అడుగుతున్నాను కాబట్టి.
నాకు ఒక అవకాశం ఇవ్వు.
లేదా మా ఇద్దరినీ చంపెయ్, కానీ నేనిక పారిపోయేది లేదు.
నీ నుండి. ఎవరి నుండైనా సరే.
ఇలా విరమించుకోవడం అంత సులభం కాదు, తెలుసా.
నాకు తెలీదు.
ఇంతవరకు ఎప్పుడూ ఆ అవకాశం దొరకలేదు.
మీరు వెళ్ళడానికి దారి అక్కడ ఉంది.
మీరు ఆ కారు తీసుకెళ్లొచ్చు.
వెళ్ళండి. కానివ్వండి.
థాంక్స్.
నేను ఇది నీకోసం చేయడం లేదు.
మరి డబ్బు?
వాడు అది నీ దగ్గరే ఉండాలని కోరుకుంటాడని నా ఉద్దేశం.
థాంక్స్.
- అదృష్టవంతుడా. - అవును.
మిమ్మల్ని ఇంకెప్పుడూ చూసే ఉద్దేశం నాకు లేదు. అర్థమైందా?
నేను… నేను ఎలా ఫీల్ అవుతున్నానో నాకు తెలుసు అనుకుంట
ఎందుకంటే నేను
నేను ఏది చూపినా అది నిజమే
నువ్వు నన్నే ఎంచుకోవాలి
నువ్వెలా… నువ్వెలా ఫీల్ అవుతున్నావో నాకు తెలియాలి
ఎందుకంటే నేను
నేను ఏది చూపినా అది నిజమే
నువ్వు నన్నే ఎంచుకోవాలి
కానీ బదులుగా నువ్వు నన్ను క్రిందకి లాగుతున్నావు
నేను నీకు ప్రేమను ఇస్తూ ఉండేదాన్ని
సియెర్రా పెలోన మోటెల్
పూల్ - వేకెన్సీ
కానీ నువ్వు నా దగ్గర ఉండేవాడివి కాదు
ఇప్పుడు నువ్వు దగ్గరలో లేవు కాబట్టి
నొప్పిగా ఉందా?
లేదు.
వాళ్ళను ఏమన్నావని ఇంతలా కొట్టారు?
నేను ఏదో అన్నాను అని ఎందుకు అనుకుంటున్నావు?
ఎందుకంటే చూడటానికి కోపంతో కొట్టినట్టు ఉంది.
వాడి వాచ్ నకిలీది అన్నాను.
- నాన్నా. - నిజంగానే అది నకిలీది.
నెత్తికి తుపాకీ పెట్టినా నీ నోరు కంట్రోల్ లో ఉండదు.
సర్లే, అలా నువ్వు మాట్లాడకూడదు.
సారీ.
అయితే నీకు నిజం ఎప్పుడు తెలిసింది? విట్టేకర్ గురించి?
ల హోల్యలో.
లోపలి నుండి వాడికి సమాచారం ఇచ్చేవాళ్ళు లేకపోతే
ప్రిసిల్లాకి మేము అక్కడ ఉన్నామని తెలిసే అవకాశమే లేదు.
ఆ విషయం నాకెందుకు చెప్పలేదు?
ఎందుకంటే నాకు కచ్చితంగా తెలీదు.
నువ్వు ఒక అంచనా ఆధారంగా ఆపరేషన్ ని పక్కదోవ పట్టించావా?
అంటే, నేను చెప్పేది నిజం కాకపోయినా అది మంచి బ్లఫ్ అయ్యుండేది కదా, కాబట్టి…
వెళ్లి వేడుక చేసుకుందాం పదా.
లేదు, నేను పడుకుని ఎంజాయ్ చేస్తా.
- ప్లీజ్. - ఊరుకో,
మీ నాన్నకి ఒక బర్గర్ కొనివ్వు.
కచ్చితంగా నీ దగ్గర ఆమాత్రం డబ్బు ఉండి ఉంటుంది.
విట్టేకర్ ని చంపేసావా, ఆహ్?
చూస్తుంటే నువ్వు కూడా ఇవాళ ఒకరిని చంపినట్టు ఉన్నావే?
అదే పని మళ్ళీ చేయడానికి వస్తే, వెంటనే పని ముగించు.
లేదు, అలా చేస్తే చిటికెలో పని పూర్తవుతుంది.
చేసిన నేరాలకు నువ్వు జీవితమంతా ఒక సెల్ లో అనుభవించాలి.
నువ్వు విట్టేకర్ ని అలాగే ఒక పై స్థాయి ఎఫ్.బి.ఐ అక్రమార్కుడిని మట్టికలిపావు.
నీ కేస్ ని మూసేయ్. ఇచ్చే మెడల్ తీసుకుని దొబ్బెయ్.
నువ్వు చిక్కకుండా కాదు.
కానీ నువ్వు కోరుకున్న ప్రతీది జరగదు కదా.
నువ్వు నా పార్ట్నర్ ని చంపావు.
నీ పార్ట్నర్ ని చంపింది నేను కాదు.
నువ్వు ట్రిగ్గర్ లాగి ఉండకపోవచ్చు, కానీ అతన్ని చంపింది నువ్వే.
ఇంటికి వెళ్ళు, రాండ్.
నువ్వు ఇంకా అలసిపోలేదా?
నేను నిన్ను ఎలాగైనా పట్టుకుంటా.
నీకు ఊరగాయలు నచ్చవు అనుకున్నానే.
నచ్చేవి కాదు. నా చిన్నప్పుడు.
ఎప్పుడు చూసినా, "ఛీ, వీటిని తీసేయ్, నాన్నా" అనేదానివి.
అవును, కొన్ని విషయాలు ఇలాగే మారుతుంటాయి.
భలే రుచిగా ఉన్నాయి.
తెలుసా, నాకు జైల్లో ఒక కల అస్తమాను వచ్చేది.
ఒక మూట ఉండేది.
నా సెల్ లోని నా బెడ్ మీద దుప్పట్ల మూట ఉన్నట్టు అన్నమాట.
నేను దాని దగ్గరకి వెళ్లి దాన్ని తీయడానికి చూసిన ప్రతీసారి,
నేను దాన్ని పట్టుకున్న వెంటనే,
ఆ మూటలో నువ్వు ఉన్నావని తెలిసేది.
కొన్ని రోజుల బిడ్డవి, జైలు దుప్పట్లతో చుట్టబడి.
పెద్ద, నల్లని కళ్ళతో నన్ను చూస్తుండేదానివి.
కానీ నువ్వు ఏడ్చేదానివి కాదు. గోల చేసేదానివి కాదు.
నాతో ఉన్నందుకు సంతోషంగా ఉన్నట్టు కనిపించేదానివి.
అప్పుడు మనం జైల్లో ఉన్నామని, అలాగే నేను నిన్ను అక్కడి నుండి బయటకు తీసుకెళ్లాలని అర్థమయ్యేది.
కాబట్టి నేను దుప్పట్లను నా బెడ్ మీద నుండి తీసి, నువ్వు ఉన్న ఆ మూటని
నా ఛాతికి కట్టుకునేవాడిని.
అలాగే ప్రతీసారి, ఏదో మాయ చేసినట్టు, నేను గార్డు దగ్గరకి వెళ్ళినప్పుడు,
అతను నా ఛాతికి కట్టబడి ఉన్న అందమైన బిడ్డని చూసి
తలుపు తెరిచేవాడు.
అప్పుడు మనిద్దరం కలిసి బయటకు వెళ్లిపోయేవాళ్ళం.
అంతే. అదే నా కల.
మరి నీ సంగతి ఏంటి?
ఏంటి?
నీ కల ఏంటి?
నాకు కల ఏం లేదు.
కచ్చితంగా ఉండే ఉంటుంది.
అదేం పెద్ద గొప్ప కల కాదు.
నీ కల అంత మంచి కల కాదు.
ఎప్పుడూ ఒక్కటే కల వచ్చేది.
నేను నీటి క్రింద ఉన్నట్టు…
అలాగే శ్వాస తీసుకోలేకపోతున్నట్టు కల వచ్చేది.
ఆ తర్వాత నిద్ర లేచిపోతుంటాను. అంతే. అదే నా కల.
అది దేని గురించో నీకు తెలుసు కదా?
- అవును. - నీకు కావాల్సినంత టైమ్ లేదని ఆ కల చెబుతోంది.
నువ్వు చేయాలి అనుకున్న పనులు చేయడానికి కావాల్సినంత టైమ్ లేదని.
కాబట్టి,
ఏం చేద్దాం అనుకుంటున్నావు?
నీ ఉద్దేశం ఏంటి?
అంటే, ఇప్పుడు మనం ఏం కావాలంటే అది చేయొచ్చు.
సరేనా? ఇప్పుడు మనం తిరిగి కలుసుకున్నాం, అలాగే బోలెడంత డబ్బు ఉంది.
నాన్న, నాకు ఆ డబ్బుతో ఏం చేయాలని లేదు.
- ఊరుకో. - లేదు, నేను నిజంగా అంటున్నాను.
ఇక నా వల్ల కాదు.
ఆ సీడ్ వాక్యం ఎలా తెలుసుకున్నావు?
యాపిల్.
హామ్స్టర్.
కర్మ.
స్నో. హో…
ఓహ్, దేవుడా. వాడు నేను అనుకున్నదానికన్నా తెలివైనవాడు.
అవును.
నీకు టామీ టాంగిల్స్ గుర్తున్నాడా?
అవును.
నీకు జెడలు వేయడం అస్సలు వచ్చేది కాదు.
నువ్వు నన్ను అస్సలు జుట్టు దువ్వనిచ్చేదానివి కాదు.
- అందుకే నేను టామీని సృష్టించాల్సి వచ్చింది. - "సృష్టించాల్సి వచ్చింది."
అవును, లేదంటే నువ్వు పిచ్చుక గూడు లాంటి
జుట్టుతో తిరుగుతూ ఉండేదానివి.
అందుకని నువ్వు ఒకరోజు ఆ కథ సృష్టించావు.
అవును.
ఆడపిల్ల జుట్టు దువ్వడం గురించి నాకు ఒక్క విషయం కూడా తెలీదు.
జెడల గురించి కూడా. అది… ముందే అనుకున్నాం కదా.
కానీ చిక్కుల విషయానికి వస్తే నువ్వు అస్సలు సహించేదానివి కాదు.
నేను నీ పళ్ళు లాగుతున్నట్టు ఫీల్ అయ్యేదానివి.
కాబట్టి ఏదైనా చిక్కు వచ్చిన ప్రతీసారి, నేను దానికి పేరు పెట్టేవాడిని.
టామీ టాంగిల్స్.
భలే, చూడు, టీనా టాంగిల్స్.
టిమ్మి టాంగిల్స్.
టిమ్మి ఎలాంటోడు అంటే, "నన్ను టిమ్మి అని పిలవకూడదు. టిమ్ అనండి" అనేవాడు.
ట్రెవర్ టాంగిల్స్. థామస్.
అలాగే తారస్ టాంగిల్స్.
నువ్వు ఏప్రిల్ లేదా మేలో పుట్టలేదు. ఎందుకు ఆ పేరు పెట్టానో తెలీదు.
హేయ్, నాన్నా.
నువ్వు ఇలాంటి పని చేస్తావని అనిపించింది.
నేను జీవితమంతా పక్కనపెట్టిన ఫీలింగ్ అది.
నువ్వు ఏదో ఒక ఎత్తుగడ లేకుండా పనిచేయని రోజు నాకు గుర్తులేదు.
నాన్నా!
అది నీ నైజం.
నాన్నా!
నాకు ఈత రాదు అని నీకు తెలుసు.
కానీ మంచి మోసాలన్నీ 90% నిజమైనవే, కదా, నాన్నా?
నా విషయంలో నిజం ఏంటంటే నేను నిజంగానే మునిగిపోయాను.
నేను తన తండ్రిని.
బంగారం, నువ్వు బానే ఉన్నావా?
- నేను తన తండ్రిని. - నన్ను క్షమించండి. సరే.
బాగానే ఉన్నావా, బంగారం? ఏమైంది?
లోతుగా ఉన్న వైపుకు దిగొద్దు అని చెప్పాను.
నిన్ను ఎవరైనా తోసారా? మేడం. మీరు ఇక్కడ ఉండటం మంచిదైంది.
నీకేం కాదు. సరే.
సరే, పదా. హేయ్.
నేను ఇది అస్సలు నమ్మలేకపోతున్నాను. ఇక్కడ లైఫ్… నువ్వేనా మేనేజర్ వి?
- అవును, నేనే ఇక్కడి మేనేజర్ ని. - నేను జాన్ ఆర్మ్ స్ట్రాంగ్.
మన రూమ్స్ కి డబ్బు కట్టకుండా తప్పించుకోవడానికి వాళ్లపై దావా వేస్తానని చెప్పడానికి.
నిజం ఏంటంటే మోసం చేయడానికి
నువ్వు నా ప్రాణాలని రిస్క్ చేయడానికి వెనుకాడలేదు…
ఇప్పుడిక అది నా వల్ల కాదు.
ఫెడెక్స్
ఆ డబ్బు నేను నీకు ఇవ్వడం లేదు.
కానీ నీకు నీ స్వేచ్ఛని ఇస్తున్నాను.
దాన్ని తెలివిగా వాడుకుంటావని ఆశిస్తున్నాను.
మీ పన్నెండు పదాల సీడ్ వాక్యం
ఈ వాక్యం ఎవరి దగ్గర ఉంటే వారు మీ వాలెట్ ని తెరవగలరు.
యాపిల్ హామ్స్టర్ కర్మ స్నో హాలిడే సన్సెట్ ప్లెడ్జ్ టర్కీ
ఐడెంటిటీ పర్పస్ ఫాసిల్ మష్రూమ్
ఐ లవ్ యు, నాన్నా.
కానీ నువ్వు నన్ను ఇక ఎన్నటికీ చూడవు.
గుడ్ బై.
అలా చింతగా చూడకు
నేనొక సామాన్యమైన మనిషిని
వాళ్ళు నాకు ఏం చెప్పరు
కాబట్టి నాకు చేతనైంది నేను తెలుసుకుంటాను
నేను నిజం చూడలేను, కానీ ఫీల్ అవ్వగలను
అలాగే మంచిగా ఉండటం సాయపడుతుంది
కాబట్టి నేను, ఏం అనుకోను
లేదు నేను… నేను
నేను ఏం అనుకోను
కాబట్టి నన్ను
ఇంటికి తీసుకెళ్ళు
ఎందుకంటే నాకు గుర్తులేదు
ఉపశీర్షికలు అనువదించినది: జోసెఫ్